Ego Galterus, Dei gratia Lingonensis episcopus, tam presentibus quam futuris notifico quod Symon, comes Clarimontis, et Wichardus, frater ejus, concesserunt in presentia nostra domui Dei de Mormento quicquid predicta domus ab antecessoribus eorum possidebat, vel quicquid in proprio jure, aut de casamento ipsorum acquirere poterit, scilicet a flumine quod dicitur Marna usque ad cheminum de Mormento. Hoc idem laudavit Auvyz, uxor predicti Symonis. Actum est hoc anno ab incarnatione Domini M°C° sexagesimo septimo.